### | | | | --- | --- | | | | | --- | | **Byråd** 31. oktober 2017 Sagsnr. 710-2017-19935 Dok.nr. 710-2017-231721 Kristine Paulsen | | 121.                Plan for fortsat drift (beredskabsplan) - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Beredskabslovens § 25 |

###

**SAGENS INDHOLD**

Byrådet skal i denne sag tage stilling til ”Plan for
fortsat drift”, som er den fælles overordnede beredskabsplan for Randers,
[adresse] og [adresse] kommunerne.

I følge beredskabslovens § 25 skal kommunalbestyrelsen
vedtage en plan for kommunens samlede beredskab en gang i hver valgperiode.
Planen er en udmøntning af ”Politik for fortsat drift”, som blev godkendt af
Byrådet 28. marts 2017.

Plan for fortsat drift er en
generel og overordnet plan, der sætter den kommunale krisestyring og
krisekommunikation i system.

Plan for fortsat drift
understøtter kommunernes evne til at opretholde de samfundskritiske og
livsvigtige leverancer, som borgerne er afhængige af. Planen omfatter
krisestyring på forvaltningsniveau, på kommuneniveau og på tværkommunalt
niveau. Plan for fortsat drift, samt de samlede bilag til planen er vedlagt som
bilag.

Beredskabskommissionen har
behandlet planen 19. september 2017 og indstillet den til godkendelse i
kommunalbestyrelserne. Beredskabskommissionens sagsfremstilling er vedlagt som
bilag.

**VURDERING**

Plan for fortsat drift
understøttes af delplaner på forskellige fagområder. Delplanerne skal sikre, at
forvaltningerne er i stand til at videreføre deres samfundskritiske og
livsvigtige leverancer. Eksempelvis er Sundhedsberedskabsplanen og
beredskabsplanen for vandforsyning delplaner til den generelle plan for fortsat
drift.

Plan for fortsat drift vurderes
dækkende for kommunernes behov for krisestyring og krisekommunikation.

**ØKONOMI**

Der er ikke nogen direkte økonomiske konsekvenser forbundet
med godkendelsen af Plan for fortsat drift.

**INDDRAGELSE**

Hver kommunes beredskabsgruppe
(sekretariats- og stabschefer) har afgivet input til Plan for fortsat drift.
Planen har desuden været i høring hos nærmeste samarbejdspartnere på
beredskabsområdet; herunder Østjyllands Politi, Region Midtjylland
(AMK-vagtcentralen) og Beredskabsstyrelsen. Kommentarer fra høringsfasen er indarbejdet
i planen.

**INDSTILLING**

Beredskabskommissionen indstiller til Byrådet:

1.    At plan for fortsat drift godkendes.

2.    At beredskabsdirektøren
eller dennes stedfortræder gives mandat til at repræsentere kommunerne i Den
Lokale Beredskabsstab på strategisk niveau og Beredskab & Sikkerheds
indsatsleder gives mandat til at repræsentere kommunerne på operativt niveau.

**BESLUTNING**

***Økonomiudvalget, 25. oktober 2017:***

Fraværende:Emilie Simonsen, Sonny Jessen

Indstilles godkendt.

**Bilag**

|  |  |
| --- | --- |
| Plan for fortsat drift, beredskabsplan | 710-2017-219522 |
| Samlede bilag til Plan for fortsat drift | 710-2017-219523 |
| Sagsfremstilling fra Beredskabskommissionen | 710-2017-223406 |